CELEX: 21987A0926(01)
Language: mt
Date: 1987-06-16 00:00:00
Title: II (Atti li l-publikazzjoni tagħhom mhix obligatorja) KUMMISSJONI bdil ta' ittri bejn il-Kunsill ta' l-Ewropa u l-Komunità Ewropea li jirrigwardaw il-konsolidazzjoni u l-intensifikazzjoni tal-koperazzjoni

Avviż Legali Importanti

|

21987A0926(01)

Official Journal L 273 , 26/09/1987 P. 0035 - 0039 Finnish special edition: Chapter 11 Volume 13 P. 0029  Swedish special edition: Chapter 11 Volume 13 P. 0029 

		II(Atti li l-publikazzjoni tagħhom mhix obligatorja)KUMMISSJONIbdil ta' ittribejn il-Kunsill ta' l-Ewropa u l-Komunità Ewropea li jirrigwardaw il-konsolidazzjoni u l-intensifikazzjoni tal-koperazzjoni(87/476/KEE)A. Ittra mill-Kunsill ta' l-EwropaStrasbourg, 16 ta' Ġunju 1987Sinjur,Fir-Riżoluzzjoni tiegħu (85) 5 dwar il-koperazzjoni bejn il-Kunsill ta' l-Ewropa u l-Komunità Ewropea, adottata fil-25 ta' April 1985 fis-76 Sessjoni tiegħu, il-Kumitat tal-Ministri ddikjara li kien konvint li s-solidarjetà Ewropea tista' tissaħħaħ bil-konsolidazzjoni u l-intensifikazzjoni tal-koperazzjoni bejn il-Kunsill ta' l-Ewropa u l-Komunità Ewropea, li kienu l-istituzzjonijiet essenzali għall-bini ta' l-Ewropa; esprima d-determinazzjoni tiegħu li jippromwovi koperazzjoni eqreb bejn iż-żewġ istituzzjonijiet bil-għan li jintlaħaq progress fil-koperazzjoni fi ħdan l-akbar qafas possibbli Ewropew fil-waqt li jiġu rispettati bis-sħiħ id-differenzi fin-natura u l-proċeduri tagħhom.F'dan l-ispirtu l-Kumitat tal-Ministri tani struzzjonijiet biex nibda kuntatti mal-korpi kompetenti tal-Komunità Ewropea bil-għan li nelabora magħhom proposti kompleti maħsuba biex isaħħu l-koperazzjoni bejn iż-żewġ istituzzjonijiet tagħna.Il-Kumitat tal-Ministri kien avżat bir-riżultati ta' dawk il-kuntatti permezz ta' rapport li jien bagħat dwar din il-kwistjoni, u qabel, mingħajr ma niġġudika minn qabel id-diviżjoni interna tas-setgħat bejn il-Komunità u l-Istati Membri tagħha, li fil-futur:(a) Il-Komunità Ewropea, rappreżentata mill-Kummissjoni, għandha tiġi mistiedna biex tieħu sehem fix-xogħol ta' interess komuni tal-kumitati mwaqqfa mill-Kumitat tal-Ministri magħmula minn persuni maħtura mill-gvernijiet ta' l-Istati Membri, inklużi kumitati ta' dan it-tip imwaqqfa fi ħdan il-qafas tad-diversi Ftehim Parzjali.Fil-każi fejn il-Komunità ħadet sehem fl-elaborazzjoni ta' abbozz ta' Konvenzjoni jew Ftehim Ewropew, il-Komunità, rappreżentata mill-Kummissjoni, għandha tiġi mistiedna biex tirranġa li tkun rappreżentata fil-laqgħat tad-Deputati tal-Ministri li fihom dak l-abbozz huwa duskuss.(b) Fir-rigward ta' kull abbozz ġdid dwar xi Konvenzjoni jew Ftehim Ewropew, għandha tingħata konsiderazzjoni jekk ikunx xieraq li tiddaħħal klawżola li tkun tippermetti li l-Komunità Ewropea ssir Parti fil-Kuntratt għall-Konvenzjoni jew il-Ftehim; huwa miftiehem li d-dħul ta' dik il-klawżola bl-ebda mod ma tippreġudika d-deċiżjoni li l-korpi kompetenti tal-Komunità jistgħu finalment jieħdu fir-rigward tal-konkluzzjoni tal-Konvenzjoni jew il-Ftehim mill-Komunità.(ċ) Il-Komunità Ewropea, rappreżentata mill-Kummissjoni, għandha tiġi mistiedna biex tieħu sehem fix-xogħol ta' interess komuni tal-Konferenzi ta' Ministri Speċjalizzati li magħhom il-Kunsill ta' l-Ewropa stabbilixxa relazzjoni speċjali tax-xogħol, mingħajr preġudizzju għad-deċiżjonijiet li jistgħu jittieħdu mill-awtoritajiet kompetenti ta' dawk il-konferenzi.Barra dan, wara li jiġu kkunsidrati l-kuntatti tagħna, u fix-xewqa li naġixxu b'mod prammatiku mingħajr ma' jinħolqu strutturi burokratiċi ġodda, il-Kumitat tal-Ministri ta l-approvazzjoni tiegħu għall-miżuri li ġejjin li, mingħajr preġudizzju għal konklużjonijiet sussegwenti tal-ftehim ġenerali mal-Komunità Ewropea, u li, waqt li jitqies dak imniżżel hawn fuq, jista' jiġi aċċettat miż-żewġ partijiet minflok dawk imniżżla fid-diversi ftehim kuntrattati fit-18 ta' Awissu 1959 bi bdil ta' ittri bejn is-Segretarju Ġenerali tal-Kunsill ta' l-Ewropa u l-Presidenti tal-Kummissjonijiet tal-Komunità Ekonomika Eweropea u l-Komunità Ewropea dwar l-Enerġija Atomika.A. Fir-rigward tar-relazzjonijiet bejn il-Kumitat tal-Ministri u l-Kummissjoni tal-Komunitajiet Ewropej:1. Il-Kummissjoni għandha tibgħat lill-Kumitat tal-Ministri r-rapport ġenerali ta' kull sena speċifikat fl-Artikolu 18 tat-Trattat li jistabbilixxi Kunsill Wieħed u Kummissjoni Waħda fil-Komunitajiet Ewropej. Min-naħa tagħha l-Kummissjoni għandha tibgħat lill-Kumitat tal-Ministri r-rapporti statutorji u r-rapporti li s-Segretarju Ġenerali tal-Kunsill ta' l-Ewropa jibgħat lill-Kumitat tal-Ministri dwar il-progress tal-koperazzjoni Ewropea.2. Il-Kumitat tal-Ministri jista' jistieden lill-Kummissjoni biex tieħu sehem fid-diskussjonijiet tiegħu dwar il-progress tal-koperazzjoni Ewropea, kif ukoll dwar xi kwistjoni oħra ta' interess komuni.3. Il-Kummissjoni tista' tiġi mistiedna li tirranġa li tkun rappreżentata u tieħu sehem fil-laqgħat tad-Deputati tal-Ministri li jittrattaw ma' kwistjonijiet ta' interess komuni.4. Il-Kumitat tal-Ministri jista' jindirizza lill-Kummisjsoni xi kummenti li jista' jkollu l-ħtieġa li jagħmel dwar ir-rapporti mibgħuta mill-Kummissjoni jew fuq xi kwistjoni oħra ta' interess komuni.5. Is-Segretarju Ġenerali tal-Kummissjoni għandu jieħu sehem, bħala regola ġenerali darba fis-sena, fi bdil ta' ideat mad-Deputati tal-Ministri biex jieħu għarfien ta' l-istat ta' koperazzjoni bejn il-Kunsill ta' l-Ewropa u l-Komunità.B. Fir-rigward tar-relazzjonijiet bejn is-Segretarju Ġenerali tal-Kunsill ta' l-Ewropa u l-Kummissjoni tal-Komunitajiet Ewropej:1. Is-Segretarju Ġenerali u l-Kummissjoni għandhom jikkonsultaw lil xulxin kull meta meħtieġ dwar kwistjonijiet ta' interess komuni. Din il-konsultazzjoni għandha sa fejn hu possibbli timmira lejn kordinazzjoni u konċertazzjoni, attivitajiet konġunti u l-applikazzjoni l-aktar wiesgħa tal-kontenut ta' l-istrumenti u dokumenti oħra adottati minn kull naħa.2. Laqgħat ta' livell għoli bejn uffiċjali tas-Segretarjat tal-Kunsill ta' l-Ewropa u l-Kummissjoni għandhom jiġu rranġati kif meħtieġ biex jeżaminaw kwistjonijiet ta' interess komuni f'oqsma speċifiċi, biex jiksbu tagħrif dwar il-programmi ta' xulxin, biex jeżaminaw l-istat ta' koperazzjoni u, possibilment, jidentifikaw proġetti li jistgħu jitwettqu bejnithom b'mod adattat, flimkien ma' skeda u pjan finanzjarju għall-implimentazzjoni tagħhom. Dawk il-laqgħat għandhom jiġu organizzati perjodikament fil-kamp ta' affarijiet legali, kwistjonijiet soċjali u ta' saħħa, l-edukazzjoni u l-kultura, u il-wirt u l-ambjent, mingħajr preġudizzju għar-responsabbiltà li jitlaqqgħu laqgħat simili f'xi kamp ieħor ta' interess komuni.3. Il-Kummissjoni għandha, jekk xieraq, tistieden lir-rappreżentanti tas-Segretariat tal-Kunsill ta' l-Ewropa biex jieħdu sehem bħala osservaturi fix-xogħol tal-Kumitati tagħha ta' esperti u gruppi ta' pariri għall-konsiderazzjoni ta' punti ta' interess komuni.4. Is-Segretarju Ġenerali tal-Kunsill ta' l-Ewropa u l-Kummissjoni għandhom jieħdu l-miżuri adattati biex jiżguraw kollaborazzjoni u koperazzjoni bejn l-uffiċjali taż-żewġ istituzzjonijiet li jaħdmu fil-kamp ta' interess komuni. Għal dan il-għan uffiċjal anzjan għandu jinħatar minn kull naħa biex isegwi l-progress tal-koperazzjoni bejn iż-żewġ istituzzjonijiet u jaġixxi bħala l-punt ta' kuntatt f'dan ir-rigward.Ikun grat jekk tgħarrafni jekk l-arranġamenti ta' hawn fuq humiex aċċettabli mill-Kummissjoni.Aċċetta jekk jogħġbok, Sinjur, l-assigurazzjoni ta' l-ogħla konsiderazzjonijiet tiegħi.Marcelino OrejaSegretarju Ġenerali tal-Kunsill ta' l-EwropaB. Ittra milll-Kummissjoni tal-Komunitajiet EwropejBrussell, is-16 ta' Ġunju 1987Sinjur,Għandi l-unur li nikkonferma li rċevejt l-ittra tiegħek bid-data ta' llum dwar il-koperazzjoni bejn il-Kunsill ta' l-Ewropa u l-Komunità Ewropea.Nixtieq ngħarrfek illi l-Kummissjoni tal-Kumunitajiet Ewropej taqbel mal-konvinzjoni tal-Kumitat tal-Ministri li s-solidarjetà Ewropea għandha tissaħħaħ bil-konsolidazzjoni u l-intensifikazzjoni ta' koperazzjoni bejn il-Kunsill ta' l-Ewropa u l-Komunità Ewropea, li kienu l-istituzzjonijiet essenzali għall-bini ta' l-Ewropa; esprimiet id-determinazzjoni tagħha li tippromwovi koperazzjoni eqreb bejn iż-żewġ istituzzjonijiet bil-għan li jintlaħaq progress fil-koperazzjoni fi ħdan l-akbar qafas possibbli Ewropew fil-waqt li jiġu rispettati bis-sħiħ id-differenzi fin-natura u l-proċeduri tagħhom.Il-Kummissjoni tilqa' bil-ferħ id-disposizzjonijiet li l-Kumitat tal-Ministri qabel li jadotta skond ir-rapport li inti bagħat, biex tiffaċilita l-parteċipazzjoni tal-Komunità fix-xogħol tal-Kunsill ta' l-Ewropa, u tinnota l-kontenut tiegħu.B'żieda, wara li jiġu kkunsidrati l-kuntatti tagħna, u fix-xewqa li naġixxu b'mod prammatiku mingħajr ma jinħolqu strutturi burokratiċi ġodda, għandi pjaċir ngħarrfek, għan-nom tal-Kummissjoni tal-Komunitajiet Ewropej, li napprova l-miżuri deskritti fl-ittra tiegħek u mniżżla hawn taħt, mingħajr preġudizzju għal konklużjonijiet sussegwenti tal-ftehim ġenerali mal-Komunità Ewropea, li għandhom jieħdu l-post ta' dawk dawk imniżżla fl-arranġamenti kuntrattati fit-18 ta' Awissu 1959 bi bdil ta' ittri bejn is-Segretarju Ġenerali tal-Kunsill ta' l-Ewropa u l-Presidenti tal-Kummissjonijiet tal-Komunità Ekonomika Ewropea u l-Komunità Ewropea dwar l-Enerġija Atomika.A. Fir-rigward tar-relazzjonijiet bejn il-Kumitat tal-Ministri u l-Kummissjoni tal-Komunitajiet Ewropej:1. Il-Kummissjoni għandha tibgħat lill-Kumitat tal-Ministri r-rapport ġenerali ta' kull sena speċifikat fl-Artikolu 18 tat-Trattat li jistabbilixxi Kunsill Wieħed u Kummissjoni Waħda fil-Komunitajiet Ewropej. Il-Kummissjoni għandha tibgħat lill-Kumitat tal-Ministri r-rapporti statutorji u r-rapporti li s-Segretarju Ġenerali tal-Kunsill ta' l-Ewropa jibgħat lill-Kumitat tal-Ministri dwar il-progress tal-koperazzjoni Ewropea.2. Il-Kumitat tal-Ministri jista' jistieden lill-Kummissjoni biex tieħu sehem fid-diskussjonijiet tiegħu dwar il-progress tal-koperazzjoni Ewropea, kif ukoll dwar xi kwistjoni oħra ta' interess komuni.3. Il-Kummissjoni tista' tiġi mistiedna li tirranġa li tkun rappreżentata u tieħu sehem fil-laqgħat tad-Deputati tal-Ministri li jittrattaw ma' kwistjonijiet ta' interess komuni.4. Il-Kumitat tal-Ministri jista' jindirizza lill-Kummisjsoni xi kummenti li jista' jkollu l-ħtieġa li jagħmel dwar ir-rapporti mibgħuta mill-Kummissjoni jew fuq xi kwistjoni oħra ta' interess komuni.5. Is-Segretarju Ġenerali tal-Kummissjoni għandu jieħu sehem, bħala regola ġenerali darba fis-sena, fi bdil ta' ideat mad-Deputati tal-Ministri biex jieħu għarfien ta' l-istat ta' koperazzjoni bejn il-Kunsill ta' l-Ewropa u l-Komunità.B. Fir-rigward tar-relazzjonijiet bejn is-Segretarju Ġenerali tal-Kunsill ta' l-Ewropa u l-Kummissjoni tal-Komunitajiet Ewropej:1. Is-Segretarju Ġenerali u l-Kummissjoni għandhom jikkonsultaw lill-xulxin kull meta meħtieġ dwar kwistjonijiet ta' interess komuni. Din il-konsultazzjoni għandha sa fejn hu possibbli timmira lejn kordinazzjoni u konċertazzjoni, attivitajiet konġunti u l-applikazzjoni l-aktar wiesgħa tal-kontenut ta' l-istrumenti u dokumenti oħra adottati minn kull naħa.2. Laqgħat ta' livell għoli bejn uffiċjali tas-Segretarjat tal-Kunsill ta' l-Ewropa u l-Kummissjoni għandhom jiġu rranġati kif meħtieġ biex jeżaminaw kwistjonijiet ta' interess komuni f'kampijiet speċifiċi, biex jiksbu tagħrif dwar il-programmi ta' xulxin, biex jeżaminaw l-istat ta' koperazzjoni u, possibilment, jidentifikaw proġetti li jistgħu jitwettqu bejnithom b'mod adattat, flimkien ma' skeda u pjan finanzjarju għall-implimentazzjoni tagħhom. Dawk il-laqgħat għandhom jiġu organizzati perjodikament fil-kamp ta' affarijiet legali, kwistjonijiet soċjali u ta' saħħa, l-edukazzjoni u l-kultura, u l-wirt u l-ambjent, mingħajr preġudizzju għar-responsabbiltà li jitlaqqgħu laqgħat simili f'xi kamp ieħor ta' interess komuni.3. Il-Kummissjoni għandha, jekk xieraq, tistieden lir-rappreżentanti tas-Segretariat tal-Kunsill ta' l-Ewropa biex jieħdu sehem bħala osservaturi fix-xogħol tal-Kumitati tagħha ta' esperti u gruppi ta' pariri għall-konsiderazzjoni ta' punti ta' interess komuni.4. Is-Segretarju Ġenerali tal-Kunsill ta' l-Ewropa u l-Kummissjoni għandhom jieħdu l-miżuri adattati biex jiżguraw kollaborazzjoni u koperazzjoni bejn l-uffiċjali taż-żewġ istituzzjonijiet li jaħdmu fil-kamp ta' interess komuni. Għal dan il-għan uffiċċjal anzjan għandu jinħatar minn kull naħa biex isegwi l-progress tal-koperazzjoni bejn iż-żewġ istituzzjonijiet u jaġixxi bħala l-punt ta' kuntatt f'dan ir-rigward.Aċċetta jekk jogħġbok, Sinjur, l-assigurazzjoni ta' l-ogħla konsiderazzjonijiet tiegħi.Jacques DelorsPresident tal-Kummissjoni tal-Komunitajiet Ewropej--------------------------------------------------